| Medaljeoversikt |
| --- |
| Konkurrerte for Mauritius’ flagg Mauritius |
| Sleggekast: |
| Friidrett Afrikamesterskapet i friidrett |
| Sølv | Marrakech 2014 |  Tikamp |
| Bronse | Porto-Novo 2012 |  Tikamp |
| Bronse | Nairobi 2010 |  Tikamp |
| Friidrett Afrikamesterskapet i mangekamp |
| Sølv | Bambous 2014 |  Tikamp |
| Gull | Réduit 2013 |  Tikamp |
| Sølv | Réduit 2012 |  Tikamp |
| Sølv | Réduit 2011 |  Tikamp |
| Bronse | Réduit 2010 |  Tikamp |
| Gull | Tunis 2005 |  Tikamp (jr) |
| Friidrett Jeux de la Francophonie |
| Bronse | Nice 2013 |  Tikamp |
| Friidrett Panafrikanske leker |
| Gull | Brazzaville 2015 |  Tikamp |
| Sølv | Maputo 2011 |  Tikamp |
| Friidrett Juniorafrikamesterskapet i friidrett |
| Gull | Radès 2005 |  Tikamp |
| Friidrett Indiahavsøylekene |
| Sølv | Victoria 2011 |  Tikamp |
| Gull | Antananarivo 2007 |  Tikamp |

**Patrick Guillaume Llyod Thierry** (født 15. september 1986 i Moka) er en mauritisk friidrettsutøver som konkurrerer i mangekamp. Han har gull i tikamp ved Afrikamesterskapet i mangekamp 2013 som fremste internasjonale meritt.

Han innehar den mauretanske rekorden i tikamp, som han satte 13. - 14. september 2015 i de Panafrikanske leker 2015 i Brazzaville i Republikken Kongo.

Idrettskarriere
---------------

Thierry deltok i stavsprang i ungdoms-VM i friidrett 2003 i Canada, der han kom på 13.-plass. I Afrikamesterskapet i mangekamp 2005 vant han juniorklassen, og han vant også tikamp i juniorafrikamesterskapet i friidrett 2005, der han scoret 6838 poeng, som var mauritisk juniorrekord.

Han kom på 8.-plass i tikamp i Samveldelekene 2006 i Melbourne, i sitt første mesterskap som senior. I Afrikamesterskapet i friidrett 2006 deltok han både i stavsprang og tikamp, og endte på 5.-plass i stavsprang med 4,20 meter, og 6.-plass i tikamp med 6602 poeng.

I det mauritiske mesterskapet i mangekamp i 2007 ble han den første mauritiske utøveren som greide over 7000 poeng, da han oppnådde 7192 poeng. Den forrige mauritiske rekorden var på 6971 poeng, som Patrick Legrand satte i 1998. Han klarte nesten samme poengsum i de Panafrikanske leker 2007 - her fikk han 7186 poeng og endte på 5.-plass. Hamdi Dhouibi vant denne konkurransen med 7838 poeng. Thierry vant også Indiahavøylekene 2007 (Indian Ocean Island Games) på Madagaskar, med ny personlig rekord på 7283 poeng.

Han deltok i Afrikamesterskapet i friidrett 2008, men fullførte ikke konkurransen. Han fikk bronse i tikamp i Afrikamesterskapet i mangekamp 2010, og han fikk også bronse i tikamp i Afrikamesterskapet i friidrett 2010, der han i tillegg deltok i stavsprang, der han kom på 5.-plass. I oktober deltok han også i samveldelekene 2010, der han kom på 12.-plass med 7343 poeng.

I Afrikamesterskapet i mangekamp 2011 kom han på 2.-plass, med 7444 poeng, bak Ali Kamé som vant for andre gang på rad. Han kom også på 2.-plass i Indiahavsøylekene 2011 i Victoria på Seyschellene, der xxx vant, og i Panafrikanske leker 2011, som ble vunnet av Jangy Addy fra Liberia. Therry satte her ny nasjonal rekord med 7481 poeng, etter at han satte personlig rekord på 100 meter (11,22), 110 meter hekk (15,06), diskos (47,68) og 1500 meter (4:46,32).

I Afrikamesterskapet i mangekamp 2012 kom han igjen på 2.-plass, bak Ali Kamé, og i Afrikamesterskapet i friidrett 2012 i Porto-Novo kom han på 3.-plass. Han vant tikamp i Afrikamesterskapet i mangekamp 2013, og satte personlig rekord med 7511 poeng ved Jeux de la Francophonie 2013 i Nice, men endte der på 3.-plass.

I 2014 kom han på 2.-plass i Afrikamesterskapet i mangekamp, 35 poeng bak sørafrikanske Friedrich Pretorius. Han kom på 11.-plass i Samveldelekene 2014 og på 2.-plass i Afrikamesterskapet i friidrett 2014.

I Panafrikanske leker 2015 vant han tikamp, med ny personlig rekord på 7591 poeng.

Referanser
----------

1. ↑   World Athletics Database, World Athletics utøver-ID 194475[Hentet fra Wikidata]
2. ↑  XIX Commonwealth Games - Participants / THIERRY Patrick Guillaume Llyod, besøkt 12. januar 2016.
3. ↑  Africathle - *African junior championships, Rades (Tunisia) 1-4/9* , besøkt 11. januar 2016.
4. ↑  Lexpress - *Thierry, premier finaliste mauricien*, besøkt 11. januar 2016.
5. ↑  Lexpress - *Guillaume Thierry franchit le cap des 7 000 points*, besøkt 11. januar 2016.
6. ↑  Les-Sports.info - *Athlétisme - Jeux du Commonwealth 2010 - Résultats Hommes*, besøkt 12. januar 2016.

Eksterne lenker
---------------

* (en) Guillaume Thierry – Commonwealth Games Federation Rediger på Wikidata

* (en) Guillaume Thierry – Commonwealth Games Federation Rediger på Wikidata

* (en) Guillaume Thierry – World Athletics Rediger på Wikidata
* (en) Profil hos All-Athletics Arkivert 3. august 2014 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |